Diari Oficial de la Generalitat Valenciana


Sumari del DOGV 4049, del 24-07-2001 (2001/6618)

Resolució de 25 de juny de 2001, que declara la innecessarietat de dos inmobles de 236 metres quadrats i 812 metres quadrats situats al terme municipal de Museros.
-------------------------------------------------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6618


Organisme emissor
:   Ferrocarrils de la Generalitat Valenciana

Tipus de document
:   Anunci

Resolució de 25 de juny de 2001, que declara la innecessarietat de dos inmobles de 236 metres quadrats i 812 metres quadrats situats al terme municipal de Museros. [2001/A6618]
  
El Consell d'Administració de Ferrocarrils de la Generalitat Valenciana (FGV), fent ús de les facultats que li confereix el vigent estatut, aprovat per Decret 144/1986, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari dels immobles que a continuació es descriuen:
  
Dues parcel·les (A i B) adscrites a FGV, de 236 metres quadrats i 812 metres quadrats de superfície, situades en el marge esquerre de la línia 3 de FGV, fc. Rafelbunyol-Mislata Almassil, en els punts quilomètrics 3,560 i 3,601, al terme municipal de Museros.
  
Descripció de les parcel·les:
  
Parcel·la A: terrenys amb una superfície de 236 metres quadrats de forma triangular, situats davant del punt quilomètric 3,560 de la línia 3 de FGV Rafelbunyol-Mislata Almassil, en el marge esquerre, adscrita al servici ferroviari prestat per aquesta entitat. Limita al nord amb la séquia i el camí; al sud, amb parcel·la de FGV (parcel·la B d'aquesta resolució), séquia i sendera enmig, en una línia recta de 12 metres; a l'est, amb terrenys propietat dels germans Gimeno Soler, camí enmig, en una línia de 63 metres, i a l'oest amb terrenys de la Línia 3 de FGV Rafelbunyol-Mislata Almassil, en una línia recta de 67 metres.
  
Parcel·la B: terrenys amb una superfície de 812 metres quadrats de forma triangular, situats davant del punt quilomètric 3,601 de la línia 3 de FGV Rafelbunyol-Mislata Almassil, en el marge esquerre. Limita al nord amb terrenys de FGV (parcel·la A d'aquesta resolució), séquia i sendera enmig, en una línia recta de 15 metres; al sud, amb terrenys propietat de la senyora Josefa Ruiz Gimeno, en una línia recta de 36 metres, camí enmig; a l'est, amb terrenys propietat de la Diputació Provincial de València, en una línia recta de 36 metres, camí enmig, i a l'oest, amb terrenys de la Línia 3 de FGV Rafelbunyol-Mislata Almassil, en una línia recta de 32 metres.
  
Els mencionats terrenys van ser adquirits en virtut d'expropiació forçosa realitzada per la CTFV als antics propietaris, i van ser transferits a FGV el 13 de juny de 1986 (Reial Decret 1.496/1986).
  
Les dues parcel·les estan afectades pel programa d'actuació Integrada per a la gestió directa de la unitat d'execució número 5 del sòl urbà industrial de Museros i pel projecte de concentració, supressió i millora de les condicions de seguretat en els passos a nivell de la línia 3 de FGV. Clau: ZO8-M82-03.33.
  
El temps transcorregut des de l'adquisició d'aquest immoble, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa és procedent fer aquesta notificació de forma pública i d'acord amb l'article 59.4 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant una instància adreçada a aquesta entitat al domicili de les oficines centrals, partida de Xirivelleta, sense número, de València (CP 46391), acompanyada de la documentació que acredite fefaentment l'expropiació origen del dret reversional, la condició de ser propietari expropiat o drethavent d'aquest i la superfície i la identificació física de l'immoble objecte de reversió, tot això dins del termini de un mes comptat a partir del dia de la publicació.